**Všeobecne záväzné nariadenie č. 3/2015 zo dňa 24.02.2015, ktorým sa mení a dopĺňa Všeobecne záväzné nariadenie č. 1/2012 zo dňa 17. apríla 2012 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti mestskej časti Bratislava-Petržalka v znení Všeobecne záväzného nariadenia č. 4/2013 zo dňa 23. apríla 2013**

Podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona č. 369/1990 Zb. o obecnom zriadení v znení neskorších predpisov, § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 28 ods. 5, § 114 ods. 6, § 116 ods. 6, § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, prílohy č. 1 ab, položka č. 23, Štatútu hlavného mesta Slovenskej republiky Bratislavy, Miestne zastupiteľstvo mestskej časti Bratislava-Petržalka schvaľuje toto všeobecne záväzné nariadenie mestskej časti Bratislava-Petržalka.

Čl. I

Všeobecne záväzné nariadenie č. 1/2012 zo dňa 17. 4. 2012 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti mestskej časti Bratislava-Petržalka v znení Všeobecne záväzného nariadenia č. 4/2013 zo dňa 23. apríla 2013 sa mení a dopĺňa nasledovne:

1. V § 2 odsek 1 znie:

„(1) **Za pobyt dieťaťa v materskej škole prispieva zákonný zástupca dieťaťa mesačne na jedno dieťa príspevok vo výške 25 €/mesiac/dieťa, ktorý sa znižuje za 2. dieťa o 3 € menej zo základnej výšky príspevku. Na 3. dieťa o 5 € menej zo základnej výšky príspevku a na každé ďalšie dieťa kumulatívne menej zo základnej výšky príspevku.“**

2. V § 5 odseky 2 a 3 znejú:

**„(2) Zákonný zástupca dieťaťa materskej školy uhrádza príspevok na režijné náklady vo výške 0,30 €/deň/dieťa a zákonný zástupca dieťaťa základnej školy uhrádza príspevok na režijné náklady vo výške 0,20 €/deň/dieťa.**

(3) Zamestnanec materskej školy a zamestnanec základnej školy uhrádza príspevok na režijné náklady vo výške 0,20 €/deň/zamestnanec.“.

3. V § 5 odsek 6:

 „(6) Príspevok na nákup potravín na jedno jedlo pre dieťa materskej školy je:

a) desiata 0,30 €,

b) obed 0,72 €,

c) olovrant 0,25 €,

 spolu 1,27 €.

Čl. II

Toto všeobecne záväzné nariadenie nadobúda účinnosť dňa 1. apríla 2015 okrem § 5 ods. 6 ktorý nadobúda účinnosť 1. septembra 2015.